smcproject/ml-wiki-sentences huggingface dataset:
പ്രസിദ്ധ ഫ്രഞ്ചു ദാർശനികനായ ഹെൻറി ബേർഗ്സന്റെ സർഗ്ഗപരിണാമം(Creative Evolution) എന്ന കൃതിയുടെ വായന, ഈ സമന്വയത്തെ രൂപപ്പെടുത്തുന്നതിൽ ഗണ്യമായ പങ്കുവഹിച്ചു.
ഈ വായന അദ്ദേഹത്തെ പരിണാമചിന്തയിൽ ഉറച്ച ഒരു പ്രപഞ്ചവീക്ഷണത്തിലേക്കു നയിച്ചു.
പുരാജീവശാസ്ത്രം
1912 മുതൽ 1914 വരെ ഷർദൻ, പാരിസിലെ പ്രകൃതിശാസ്ത്ര പരീക്ഷണശാലയിൽ, ഭൗമചരിത്രത്തിലെ മദ്ധ്യ ടെർഷ്യറി കാലത്തെ സസ്തനികളെക്കുറിച്ചുള്ള പഠനത്തിൽ ഏർപ്പെട്ടു.
പിന്നീട് ഇതേവിഷയം തന്നെ അദ്ദേഹം യൂറോപ്പിൽ മറ്റിടങ്ങളിലും പഠിക്കുകയുണ്ടായി.
1912-ൽ, പിൽറ്റ്ഡൗൺ മനുഷ്യൻ എന്ന പുരാമാനവന്റെ കണ്ടെത്തലുമായി ബന്ധപ്പെട്ട അവകാശവാദങ്ങളെക്കുറിച്ചു പഠിക്കാൻ പുറപ്പെട്ട പര്യവേഷകസംഘത്തിൽ.
ആ കണ്ടെത്തൽ വ്യാജമായിരുന്നുവെന്ന് 1915-ൽ തന്നെ തിരിച്ചറിഞ്ഞ പുരാമനവവിജ്ഞാനി മാർസെല്ലിൻ ബൂലെ ആണ്, ആ വിഷയത്തിൽ ഷർദനുള്ള താത്പര്യം വളർത്തിയത്.
1913-ൽ ഉത്തരപശ്ചിമ സ്പെയിനിലെ കാസ്റ്റിലോ ഗുഹകളിലെ ചരിത്രാതീത ചിത്രങ്ങൾ പഠിക്കാൻ പോയ പര്യവേഷക സംഘത്തിലും ഷർദൻ ഉൾപ്പെട്ടു.
യുദ്ധസേവനം
1914-ൽ സൈന്യസേവനത്തിനു നിയൊഗിക്കപ്പെട്ട ഷർദൻ, മൊറോക്കോയിലെ ഫ്രാൻസിന്റെ എട്ടാം സൈന്യവ്യൂഹത്തിൽ  സ്ട്രെച്ചർ വാഹകനായി ജോലി ചെയ്തു.
ധീരസേവനത്തിനുള്ള അംഗീകാരമായി മിലിട്ടറി പതക്കം, ലീജിയൻ ഓഫ് ഓണർ എന്നിവയുൾപ്പെടെയുള്ള ബഹുമതികൾ അദ്ദേഹം നേടി.
യുദ്ധവർഷങ്ങളിലുടനീളം അദ്ദേഹത്തിന്റെ ചിന്ത, ഡയറിക്കുറിപ്പുകളിലും, മാർഗരറ്റ് ടായർ ഷാംബോൻ എന്ന ബന്ധുവിനെഴുതിയ കത്തുകളിലുമായി വികസിച്ചു.
മാർഗരറ്റ് ഈ കത്തുകൾ പിന്നീട് "ഒരു ചിന്തയുടെ ഉത്ഭവം"(Genesis of a thought) എന്ന പേരിൽ പ്രസിദ്ധീകരിച്ചു.
ഇക്കാലത്തെക്കുറിച്ച് ഷർദൻ പിന്നീട് പറഞ്ഞത്  "...യുദ്ധം ഒരു കൂടിക്കാഴ്ചയായിരുന്നു ... സർവശക്തനുമായുള്ള (കൂടിക്കാഴ്ച)" എന്നാണ്.
1916-ൽ അദ്ദേഹം തന്റെ മുഖ്യപ്രബന്ധങ്ങളിൽ ആദ്യത്തേത് "പ്രപഞ്ചജീവൻ" (Cosmic life) എന്ന പേരിൽ എഴുതി.
അദ്ദേഹത്തിന്റെ ശാസ്തീയ-ദാർശനിക നിലപാടുകളെന്ന പോലെ യോഗാത്മചിന്തയും അതിൽ പ്രകടമായി.
അതിനിടെ, അവധിക്കാലത്ത്, 1918 മേയ് 26-ലെ അദ്ദേഹം ഈശോസഭാംഗമെന്ന നിലയിലുള്ള നിത്യവൃതവാഗ്ദാനം നടത്തി.
സ്വദേശത്തെ ജേഴ്സിയിൽ 1919 ആഗസ്റ്റ് മാസം അദ്ദേഹം, "ദ്രവ്യത്തിന്റെ ആത്മീയബലം" (The Spiritual Power of Matter) എന്ന പ്രബന്ധം എഴുതി.
1916-നും 1919-നും ഇടയ്ക്കെഴുതിയ ലേഖനങ്ങളും കത്തുകളും രണ്ടു സമാഹാരങ്ങളിലായി പ്രസിദ്ധീകരിക്കപ്പെട്ടു:
പാരീസിലെ സോർബൺ സർവകലാശാലയിൽ ഷർദൻ പ്രകൃതിശാസ്ത്രത്തിലെ മൂന്നു വിഷയങ്ങൾ പഠിക്കാൻ തുടങ്ങി : ഭൗമശാസ്ത്രം, സസ്യശാസ്ത്രം, ജന്തുശാസ്ത്രം എന്നിവയായിരുന്നു ആ വിഷയങ്ങൾ.
പഠനസമാപ്തിയിൽ സമർപ്പിച്ച പ്രബന്ധം, ആദിമ ഇയോസീൻ യുഗത്തിലെ ഫ്രാൻസിലെ സസ്തനികളുമായി ബന്ധപ്പെട്ടതായിരുന്നു.
1920-നു ശേഷം ഷർദൻ പാരീസിലെ കത്തോലിക്കാ സർവകലാശാലയിൽ ഭൗമശാസ്ത്രം പഠിപ്പിച്ചു.
1922-ൽ ഗവേഷണബിരുദപ്രാപ്തിയെ തുടർന്ന് അദ്ദേഹം സഹായക പ്രൊഫസറായി നിയമിക്കപ്പെട്ടു.
ചിന്ത
ദൈവികമായ സർഗ്ഗചൈതന്യത്തിന്റെ ഭൂമികയിൽ ലക്ഷ്യോന്മുഖമായി വികസിച്ചുവരുന്ന പ്രപഞ്ചത്തെയാണ് ഷർദൻ സങ്കല്പിച്ചത്.
പരമ്പരാഗത ക്രിസ്തീയ, ഹ്യുമനിസ്റ്റു നിലപാടുകളിൽ നിന്നും വ്യത്യസ്തമായ വീക്ഷണമായിരുന്നു ഇത്.
പരലോകയാത്രയിലെ കേവലം ഇടത്താവളമാണ് പ്രപഞ്ചം എന്ന യാഥാസ്ഥിതിക ക്രിസ്തീയ നിലപാടും, ദൈവികപദ്ധതിയേയും ലക്ഷ്യത്തേയും ആശ്രയിക്കാതെ സ്വയം പര്യാപ്തമായി നിലകൊള്ളുന്ന പ്രപഞ്ചത്തെക്കുറിച്ചുള്ള ഹ്യൂമനിസ്റ്റു വീക്ഷണവും അദ്ദേഹം നിരാകരിച്ചു.
ദൈവത്തിലെത്തിയുള്ള അനിവാര്യമായ മഹാസമാപ്തിക്കായി സ്ഥലകാലങ്ങളുടെ ബൃഹദ്സീമയിൽ ദൈവികപദ്ധതിയനുസരിച്ച് നടക്കുന്ന മുന്നേറ്റമായി അദ്ദേഹം പ്രപഞ്ചത്തെ സങ്കല്പിച്ചു.
പ്രപഞ്ചപ്രക്രിയയ്ക്ക് ഒരു അർത്ഥമുണ്ടെന്നും പ്രത്യാശയുടേയും ഉത്സാഹത്തിന്റേയും അടിസ്ഥാനമായിരിക്കുന്നത് ആ അർത്ഥമാണെന്നും അദ്ദേഹം ഉറച്ചു വിശ്വസിച്ചു.
മനുഷ്യനെന്ന പ്രതിഭാസം ( ദി ഫിനോമിനെൻ ഒഫ് മാൻ ) എന്ന കൃതിയിലാണ് ഷർദൻ പരിണാമത്തെക്കുറിച്ചുള്ള തന്റെ സിദ്ധാന്തം അവതരിപ്പിച്ചത്.
അവ്യതിരിക്തമായ ദ്രവ്യം പൂർണവും സങ്കീർണവുമായ രൂപം കൈക്കൊള്ളുന്നതാണ് പരിണാമം എന്ന് ഇദ്ദേഹം നിർവചിച്ചു.
മഹത്തായ ജൈവസംശ്ലേഷണത്തിന്റെ ആരോഹചിഹ്നമാണ് മനുഷ്യനെന്നും പരിണാമത്തിലൂടെ പ്രപഞ്ചം കൂടുതൽ മാനവീകരിക്കപ്പെടുകയും മനുഷ്യരാശി ആദ്ധ്യാത്മിക ചൈതന്യത്തിന്റെ കേന്ദ്രമായ ഒമേഗ ബിന്ദുവിലേയ്ക്ക് (Omega point)  അടുക്കുകയും ചെയ്യുമെന്നും ഇദ്ദേഹം എഴുതി. 'ഒമേഗ ബിന്ദു' എന്ന സങ്കല്പം ഉയിർത്തെഴുന്നേറ്റ ക്രിസ്തുവിനെയാണ് സൂചിപ്പിക്കുന്നത് എന്നും ഷർദൻ പറഞ്ഞു.
ദി ഫിനോമിനെൻ ഒഫ് മാൻ എന്ന ഗ്രന്ഥത്തിന്റെ രചന 1947-ൽ തന്നെ ഇദ്ദേഹം പൂർത്തിയാക്കിയിരുന്നുവെങ്കിലും മരണശേഷമാണ് പ്രസിദ്ധീകരിക്കപ്പെട്ടത്.
വിവിധ ഭാഷകളിലേക്ക് തർജുമചെയ്യപ്പെട്ട ഈ ഗ്രന്ഥത്തിലൂടെയാണ് ഷർദൻ ലോകപ്രശസ്തനായത്.
ദി ഡിവൈൻ മില്യു എന്ന കൃതിയിലും ഈ ആശയം ഇദ്ദേഹം വിശദമായി പ്രതിപാദിച്ചിട്ടുണ്ട്.
1926-ൽ പാരീസിലെ കത്തോലിക്കാസ്ഥാപനത്തിലെ അധ്യാപകവൃത്തിയിൽ നിന്ന് ഇദ്ദേഹത്തെ പുറത്താക്കി.
അതിനുശേഷം ചൈനയിലേക്കു പോയ ഷർദൻ പുരാജീവിതന്ത്രഗവേഷണത്തിൽ ഏർപ്പെട്ടു.
1929-ൽ പീക്കിങ് മനുഷ്യന്റെ കണ്ടുപിടിത്തത്തിനു വഴിതെളിയിച്ച ഗവേഷണത്തിൽ ഇദ്ദേഹവും പങ്കാളിയായിരുന്നു.
സഭയുടെ പ്രതികരണം
ഷർദന്റെ "മനുഷ്യനെന്ന പ്രതിഭാസം" (The Phenomenon of Man) എന്ന മുഖ്യരചന, പ്രപഞ്ചവികാസത്തിന്റെ വിസ്മയിപ്പിക്കുന്ന ഒരു ചിത്രം വരച്ചുകാട്ടുന്നു.
ഉല്പത്തിപ്പുസ്തകത്തിലെ സൃഷ്ടി വിവരണത്തിന്റെ പരമ്പരാഗത വ്യാഖ്യാനത്തിനു പകരം സ്വതന്ത്രമായ മറ്റൊരു വ്യാഖ്യാനം അദ്ദേഹം ഈ കൃതിയിൽ അവതരിപ്പിച്ചു.
കത്തോലിക്കാ സഭയിലെ അധികാരകേന്ദ്രമായ റോമൻ കൂരിയായിലെ പ്രധാനികളിൽ ചിലരും, ഷർദൻ അംഗമായിരുന്നു ഈശോസഭയുടെ നേതൃത്വവും ഇതിനെ എതിർത്തു.
വിശുദ്ധ ആഗസ്തീനോസ് വികസിപ്പിച്ചെടുത്ത മൂലപാപം (original sin) എന്ന സങ്കല്പത്തിന്റെ തിരസ്കാരമായി അവർ ഇതിനെ വിലയിരുത്തി.
പരിണാമസിദ്ധാന്തത്തിന്റെ അംഗീകാരം ക്രിസ്തുമതത്തിന്റെ നിരാകരണത്തിനു വഴിവയ്ക്കില്ലെന്നു തെളിയിക്കാനും മതാധികാരികളെ ബോദ്ധ്യപ്പെടുത്താനും ഷർദൻ പരിശ്രമിച്ചിരുന്നു.
എന്നാൽ ഈ പരിശ്രമത്തെ മതാധികാരികൾ നിരാകരിക്കുകയാണുണ്ടായത്.
അതിനാൽ അദ്ദേഹത്തിന്റെ കൃതികളിൽ പലതിനും ജീവിതകാലത്ത് പ്രസിദ്ധീകരണാനുമതി നിഷേധിക്കപ്പെട്ടു.
1950-ൽ പന്ത്രണ്ടാം പീയൂസ് മാർപ്പാപ്പ പുറപ്പെടുവിച്ച "ഹ്യൂമനി ജെനറിസ്"(Humani Generis) എന്ന ചാക്രികലേഖനം ഷർദന്റെ സിദ്ധാന്തങ്ങളിൽ ചിലതിനെ അപലപിക്കുകയും മറ്റു ചിലതിനോടൊക്കെ നിഷ്പക്ഷ നിലപാടെടുക്കുകയും ചെയ്തു.
ഷർദന്റെ പ്രപഞ്ചവീക്ഷണം, സൃഷ്ടപ്രപഞ്ചം ദൈവത്തിന്റെ പ്രത്യക്ഷമാണെന്ന (Immanentism) വിശ്വാസഭ്രംശത്തോടു ചേർന്നു നിൽക്കുന്നതായി ചാക്രികലേഖനം കരുതി.
1951 മുതൽ 1955-ൽ മരണം വരെ ഷർദൻ ന്യൂ യോർക്ക് നഗരത്തിലെ വെന്നർ-ഗ്രെഗ് ഫൗൻഡേഷനിൽ പ്രവർത്തിച്ചു.
നഗരത്തിലെ പാർക്ക് അവന്യൂവിൽ ഈശോസഭയുടെ സ്ഥാപകനായ വിശുദ്ധ ഇഗ്നേഷ്യസ് ലയോളയുടെ നാമത്തിലുള്ള പള്ളിയിലായിരുന്നു അദ്ദേഹത്തിന്റെ താമസം.
1955 മാർച്ച് 15-ന് നയതന്ത്രജ്ഞനായ തന്റെ ബന്ധു ജീൻ ദ ലഗാർഡിന്റെ വസതിയിൽ വച്ച് അദ്ദേഹം, തനിക്ക് ഉയിർപ്പുഞായറാഴ്ച(Easter Sunday) മരിക്കാൻ ഭാഗ്യമുണ്ടാകുമെന്നുള്ള പ്രതീക്ഷ പ്രകടിപ്പിച്ചു.
ഉയിർപ്പു ഞായറാഴ്ചയായിരുന്ന ഏപ്രിൽ 10-ന്, 1949 മുതൽ തന്റെ സഹായിയായിരുന്ന റോദാ ദ തെരായുടെ വസതിയിൽ ഒരു തീവ്രസംവാദത്തിനിടെ അദ്ദേഹം ഹൃദയാഘാതത്താൽ മോഹാലസ്യപ്പെട്ടു.
നിമിഷനേരത്തേക്കു ബോധം തിരികെ കിട്ടിയെങ്കിലും താമസിയാതെ അദ്ദേഹം അന്ത്യശ്വാസം വലിച്ചു.
നഗരത്തിലെ ഈശോസഭാ സെമിനാരിയോടു ചേർന്ന്, ന്യൂ യോർക്ക് പ്രവിശ്യയിലെ ഈശോ സഭക്കാർക്കു വേണ്ടിയുള്ള സെമിത്തേരിയിൽ അദ്ദേഹത്തെ സംസ്കരിച്ചു.
മരണാനന്തരം
മുഖ്യരചനകൾ പ്രസിദ്ധീകരിക്കപ്പെടാതിരുന്നതു മൂലം, 1955-ൽ ഷർദൻ മരിക്കുമ്പോൾ പ്രപഞ്ചത്തെക്കുറിച്ചുള്ള അദ്ദേഹത്തിന്റെ ധാർമ്മികവീക്ഷണം വളരെക്കുറച്ചു മാത്രമേ അറിയപ്പെട്ടിരുന്നുള്ളു.
ഷർദന്റെ മരണശേഷം "മനുഷ്യനെന്ന പ്രതിഭാസം" എന്ന അദ്ദേഹത്തിന്റെ മുഖ്യരചനയുടെ പ്രസിദ്ധീകരണം വലിയ കോളിളക്കമുണ്ടാക്കി.
സഭയിലെ പാരമ്പര്യവാദികൾ ആ കൃതിയിലെ ആശയങ്ങളെ നിശിതമായി വിമർശിച്ചു.
1962-ൽ കത്തോലിക്കാസഭയിലെ നവീകരണ സംരംഭമായ രണ്ടാം വത്തിക്കാൻ സൂനഹദോസിനു തൊട്ടു മുൻപ്, ഷർദന്റെ ചിന്തയിലെ "സന്ദിഗ്ധതകളും ഗൂരുതരമായ തെറ്റുകളും" കത്തോലിക്കാവിശ്വസത്തിന് അസ്വീകാര്യമാണെന്ന മുന്നറിയിപ്പു പോലും സഭാനേതൃത്വം ഇറക്കി.
എങ്കിലും സൂനഹദോസിന്റെ തീരുമാനങ്ങളിൽ ഷർദന്റെ ചിന്തയുടെ പല ഘടകങ്ങലും പ്രതിഫലിച്ചു.
പിൽക്കാലത്ത് യോഹന്നാൻ പൗലോസ് രണ്ടാമൻ മാർപ്പാപ്പ ഷർദന്റെ ചില അഭിപ്രായങ്ങളെ കൂടുതൽ അനുകൂലഭാവത്തിൽ വിലയിരുത്തി.
2009-ൽ ബെനഡിക്ട് 16-ആമൻ മാർപ്പാപ്പയും, അദ്ദേഹത്തിന്റെ ആശയങ്ങളിൽ ചിലതിനെ പ്രകീർത്തിച്ചു.
ഇതൊക്കെയാണെങ്കിലും, ഷർദന്റെ രചനകളെ ലക്ഷ്യമാക്കി സഭ പുറപ്പെടുവിച്ച മുന്നറിയിപ്പ് നിലനിൽക്കുന്നു.
പരിണാമത്തെക്കുറിച്ചുള്ള ഷർദന്റെ സിദ്ധാന്തങ്ങൾക്ക് യാഥാസ്ഥിതിക ക്രൈസ്തവ വിശ്വാസവുമായിട്ടോ ശാസ്ത്രീയ പരിണാമസിദ്ധാന്തവുമായിട്ടോ പൊരുത്തപ്പെടാൻ കഴിഞ്ഞില്ലെങ്കിലും ദൈവശാസ്ത്രരംഗത്തും, ശാസ്ത്രരംഗത്തും തത്ത്വശാസ്ത്രരംഗത്തും പ്രവർത്തിക്കുന്നവർക്കിടയിൽ ഔത്സുക്യം ജനിപ്പിക്കാൻ ഈ സിദ്ധാന്തത്തിനു കഴിഞ്ഞു.
അവലംബം 1 2 Teilhard De Chardin, Pierre, റൊളണ്ട് ടേണർ സമാഹരിച്ച "ഇരുപതാം നൂറ്റാണ്ടിലെ ചിന്തകന്മാർ" എന്ന പുസ്തകത്തിൽ, ഡൊണാൾഡ് പി. ഗ്രേ എഴുതിയ ലേഖനം (പുറങ്ങൾ 754-56) ↑ Vivian Green, A New History of Christianity (പുറം 332) ↑ Smulders, Pieter Frans ♦ The design of Teilhard de Chardin: an essay in theological reflection 1967 ↑ Smulders, Pieter Frans ♦ The design of Teilhard de Chardin: an essay in theological reflection 1967 ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help )
പിയേർ ദൈയി ഇംഗ്ലീഷ് വിലാസം https://ml.wikipedia.org/wiki/Pierre_d%27Ailly പിയേർ ദൈയി
ഫ്രഞ്ച് തത്ത്വചിന്തകനും വൈദികനുമായിരുന്നു പിയേർ ദൈയി .
1380-ൽ സോർബോണിൽ നിന്ന് ഡോക്ടറേറ്റ് നേടിയ ഇദ്ദേഹം 1389-ൽ പാരിസ് സർവ്വകലാശാലയുടെ ചാൻസലറായി നിയമിതനായി.
1395-ൽ ബിഷപ്പായി അവരോധിക്കപ്പെട്ടു.
1411-ൽ കർദിനാൾസ്ഥാനം ലഭിച്ചു.
കൺസിലിയർവാദത്തിന്റെ (കത്തോലിക്കാസഭയിലെ പരമാധികാരം സഭയുടെ പേരിൽ പ്രവർത്തിക്കുന്ന ഒരു കൌൺസിലിൽ നിക്ഷിപ്തമാണെന്നും മാർപാപ്പയുടെ പ്രവർത്തനം തൃപ്തികരമല്ലെങ്കിൽ അദ്ദേഹത്തെ പുറത്താക്കാൻ കൗൺസിലിന് അധികാരമുണ്ടെന്നുമുള്ള വാദം) വക്താവായിരുന്ന ദൈയിയും ശിഷ്യനായ ഗെർസണും 1414-18-ലെ കോൺസ്റ്റൻസ് കൌൺസിലിൽ പ്രധാന പങ്കു വഹിച്ചു.
മൈർകോർട്ടിലെ ജോണിന്റെ (John of Mirecourt) നാമമാത്രവാദം ഇദ്ദേഹത്തെ ഗണ്യമായി സ്വാധീനിക്കുകയുണ്ടായി.
ജ്യോതിഷത്തിന് ചരിത്രവും ദൈവശാസ്ത്രവുമായുള്ള ബന്ധം പഠനവിധേയമാക്കിയ ഇദ്ദേഹം 1414-ൽ പ്രസിദ്ധീകരിച്ച ട്രാക്ടേറ്റസ് ദ കോൺകോർഡിയ അസ്ട്രൊനൊമിക്കെ (Tractatus de Concordia astronomicae) എന്ന കൃതിയിൽ 1789-ലെ ഫ്രഞ്ച് വിപ്ലവത്തെക്കുറിച്ച് പ്രവചിച്ചിട്ടുണ്ട്.
ബൊയെതിയസ്, പീറ്റർ ലൊംബാർഡ് തുടങ്ങിയവരുടെ കൃതികൾക്ക് ഇദ്ദേഹം വ്യാഖ്യാനങ്ങൾ തയ്യാറാക്കി.
ദൈയിയുടെ വിജ്ഞാനസിദ്ധാന്തം
ദൈയിയുടെ വിജ്ഞാനസിദ്ധാന്തം സ്വാഭാവികവും കേവലവുമായ ജ്ഞാനത്തെയും യുക്ത്യധിഷ്ഠിതവും ആപേക്ഷികവുമായ ജ്ഞാനത്തെയും വേർതിരിക്കുന്നു.
പരീക്ഷണങ്ങളിൽനിന്നു ലഭിക്കുന്ന അറിവ് നിസ്സന്ദേഹം സ്വീകരിക്കാനാവില്ല എന്നും ഇദ്ദേഹം അഭിപ്രായപ്പെടുന്നു.
ദൈവത്തിന്റെ സാക്ഷാൽ ശക്തിയും ഭൂമിയിൽ നിയുക്തമായ ശക്തിയും തമ്മിൽ വ്യത്യാസമുണ്ടെന്നും ഇദ്ദേഹം വാദിച്ചു.
ഇദ്ദേഹത്തിന്റെ ധർമശാസ്ത്രവും വൈദിക നിഷ്ഠകളും പ്രൊട്ടസ്റ്റന്റിസത്തിന്റെയും ലൂഥറനിസത്തിന്റെയും ആശയങ്ങളെ മുൻകൂട്ടി സൂചിപ്പിക്കുന്ന തരത്തിലുള്ളവയായിരുന്നു.
പുറത്തേക്കുള്ള കണ്ണികൾ http://www.newadvent.org/cathen/01235b.htm http://www.amazon.com/s?ie=UTF8 keywords=Pierre%20d%27%20Ailly page=1 rh=n%3A283155%2Ck%3APierre%20d%27%20Ailly http://www.britannica.com/EBchecked/topic/10503/Pierre-dAilly കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദൈയി, പിയേർ (1350 - 1420) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പിയോണിയ ഒഫിഷിനാലിസ് ഇംഗ്ലീഷ് വിലാസം https://ml.wikipedia.org/wiki/Paeonia_officinalis
പിയോണിയ ഒഫിഷിനാലിസ് കോമൺ പിയോണി അല്ലെങ്കിൽ ഗാർഡൻ പിയോണി എന്നും അറിയപ്പെടുന്നു.
പിയോണിയേസി കുടുംബത്തിലെ പൂച്ചെടികളുടെ ഒരു ഇനം ആണ് പിയോണിയ.
ഫ്രാൻസ് , സ്വിറ്റ്സർലാന്റ് , ഇറ്റലി എന്നിവിടങ്ങളിലെ.
സ്വദേശിയാണ്.
ഇത് 60-70 സെന്റിമീറ്റർ (24-28 ഇഞ്ച്) വരെ വളരുന്ന കുറ്റിച്ചെടി വിഭാഗത്തിൽപ്പെടുന്ന ഒരു ഔഷധസസ്യമാണ് .
വസന്തത്തിന്റെ അവസാനമാണ് (മേയ് മാസത്തിൽ വടക്കൻ അർദ്ധഗോളത്തിൽ)  ഇതിൽ പൂക്കളുണ്ടാകുന്നത്.
പിയോണിയ ഒഫിഷിനാലിസ് ആദ്യം ഔഷധ ആവശ്യങ്ങൾക്ക് ഉപയോഗിച്ചിരുന്നു, പിന്നീട് ഒരു അലങ്കാരസസ്യമായി വളർത്തി.
ഇപ്പോൾ പല ഇനങ്ങളും ഹോർട്ടികൾച്ചറിൽ ഉപയോഗിക്കുന്നുണ്ട്.
പിയോണിയ ഒഫിഷിനാലിസ് യൂറോപ്പിലെ കാടുകളിൽ ഇപ്പോഴും കണ്ടുവരുന്നുണ്ട്.
റുബ്ര പ്ലേന (ഡീപ് ക്രീസൺ ഡബിൾ ഫ്ളവർ) എന്ന കൾട്ടിവറാണ് റോയൽ ഹോർട്ടിക്കൽ കൾച്ചറൽ സൊസൈറ്റി ഗാർഡൻ മെറിറ്റ് അവാർഡ് സ്വന്തമാക്കിയത്.
അവലംബം ബാഹ്യ ലിങ്കുകൾ പിയോണിയ ഒഫിഷിനാലിസ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) പിയോണിയ ഒഫിഷിനാലിസ് എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
പിയോറിയ, അരിസോണ
പിയോറിയ , അമേരിക്കൻ ഐക്യനാടുകളിൽ അരിസോണ സംസ്ഥാനത്തെ മാരിക്കോപ്പ , യവാപായ് കൌണ്ടികളിലായി സ്ഥിതിചെയ്യുന്ന ഒരു നഗരമാണ്.
നഗരത്തിന്റെ ഭൂരിഭാഗവും മാരിക്കോപ്പ കൌണ്ടിയിലായി സ്ഥിതിചെയ്യുന്നു, വടക്ക് ഭാഗത്തെ ചെറിയ ഭാഗംമാത്രം യാവാപായി കൗണ്ടിയിലാണ്.
ഫീനിക്സ് നഗരത്തിന്റെ പ്രാന്ത പ്രദേശമാണിത്.
മണി ഷൊർണ്ണൂർ
മലയാള സിനിമാ തിരക്കഥാകൃത്ത്, കഥാകൃത്ത് എന്നീ നിലകളിൽ പ്രവർത്തിച്ചിരുന്ന വ്യക്തിയാണ് മണി ഷൊർണൂർ .
1945-ൽ  ശിവരാമൻ കൃഷ്ണയ്യരുടെയും മുത്തുലക്ഷ്മിയുടെയും മകനായി ഷൊർണൂർ ഗണേഷ്ഗിരിയിൽ ജനിച്ചു .
ബി എസ് എൻ എൽ ജീവനക്കാരനായി ജീവിതം ആരംഭിച്ചു.
1989-ൽ ജാതകം എന്ന സിനിമയുടെ കഥ എഴുതിയാണ് അദ്ദേഹം സിനിമാരംഗത്ത് എത്തുന്നത് .
വലിയ വിജയമായ ജാതകത്തിനു ശേഷം 1991-ൽ റിലീസായ ആമിനാ ടൈലേഴ്സ് കുന്നത്തങ്ങാടി എന്ന ചിത്രത്തിനു  കഥ,തിരക്കഥ നിർവഹിച്ചു.
ഈ സിനിമയും വിജയമായതോടെ മണി ഷൊർണ്ണൂർ തിരക്കുള്ള എഴുത്തുകാരനായിമാറി.
ദേവരാഗം,രാജധാനി, ശ്രീകൃഷ്ണപുരത്ത് നക്ഷത്രത്തിളക്കം, കഥാനായകൻ തുടങ്ങി പതിഞ്ചോളം ചിത്രങ്ങൾക്ക് കഥ,തിരക്കഥ, സംഭാഷണം രചിച്ചു.
ലൈഫ് ഫുൾ ഓഫ് ലൈഫ് ആയിരുന്നു അദ്ദേഹം അവസാനം എഴുതിയ ചിത്രം.
ഹൃദയ സംബന്ധമായ അസുഖം മൂലം 2016 ഫെബ്രുവരി 3-ന് അന്തരിച്ചു .
മണികണ്ഠൻ ഇംഗ്ലീഷ് വിലാസം https://ml.wikipedia.org/wiki/Flame-throated_bulbul
വയനാട്ടിൽ നിന്നും
പശ്ചിമഘട്ടത്തിലെ കാടുകളിൽ കണ്ടുവരുന്ന  ഒരു പക്ഷിയാണ്‌ മണികണ്ഠൻ ( Pycnonotus gularis ).
ഒരു തദ്ദേശീയ പക്ഷിയായ  ഇവയുടെ പ്രിയപ്പെട്ട വാസസ്ഥലങ്ങൾ ഇലപൊഴിയും കാടുകളും നട്ടുവളർത്തിയ വനങ്ങളുമാണ്.
എന്നാൽ ഈർപ്പമുള്ള നിത്യഹരിത വനങ്ങളും ചോലക്കാടുകളും ഇവ ഒഴിവാക്കാനിഷ്ടപ്പെടുന്നു.
ദക്ഷിണ മഹാരാഷ്ട്ര മുതൽ കന്യാകുമാരി വരെ ഇവ വ്യാപിച്ചിരിക്കുന്നു.
മിക്ക ബുൾബുളുകളെയും പോലെ മണികണ്ഠനെ ശ്രദ്ധേയമാക്കുന്നത് അതിന്റെ വർണ്ണപകിട്ടാണ്.
നാട്ടുബുൾബുളിനോളം വലിപ്പവും ആകൃതിയിൽ ഒട്ടേറെ സാമ്യവുമുള്ള കാട്ടുബുൾബുൾ  ആണിത്.
തലയിൽ ശിഖയില്ല.
തലയും പിൻ കഴുത്തും തലയുടെയും മുഖത്തിന്റെയും പാർശ്വഭാഗങ്ങളും കറുപ്പാണ്.
തൊണ്ട തീജ്വാലയുടെ നിറമാർന്ന ഓറഞ്ച് ആണ്.
ഈ കടും നിറമാണ് പക്ഷിയുടെ പേരിനാധാരം.
പുറം ചിറകുകൾ, വാൽ എന്നിവയെല്ലാം മഞ്ഞ കലർന്ന ഇളം പച്ചയും ചിറകുകളുടെ പിൻപകുതി തവിട്ടു നിറവും ദേഹത്തിന്റെ അടിഭാഗം ശോഭയുള്ള മഞ്ഞയുമാണ്.
വാലഗ്രങ്ങൾ മങ്ങിയ വെള്ള നിറത്തിൽ കാണപ്പെടുന്നു.
മിന്നുന്ന കറുത്ത തലയിൽ വിളറിയ മഞ്ഞ നിറത്തിൽ കാണപ്പെടുന്ന കൺപടലം വേറിട്ട് നിൽക്കുന്നു.
കൊക്കിന്റെ നിറം കറുപ്പാണ്.
കാലുകൾ ചാര നിറമോ തവിട്ടോ ആയിരിക്കും.
ആണിന്റെയും പെണ്ണിന്റെയും നിറങ്ങൾ വ്യത്യാസമില്ല.
പക്ഷിയുടെ പാട്ട് കാതിനു ഇമ്പമേറിയതാണ്.
ഉച്ച ശ്രുതിയിൽ ഉള്ള പാട്ട് സംഗീതാത്മകവും ഇടമുറിഞ്ഞതുമാണ്.
സാധാരണ കരച്ചിലുകൾ അടക്കി പിടിച്ച 'പ്രിറിറ്റ്'  ശബ്ദമോ വ്യക്തമായ ആരോഹണ സ്വഭാവമുള്ള 'പ്രിറ്റ്' ശബ്ദമോ ആയിരിക്കും.
സ്വഭാവം
വല്ലപ്പോഴും ഒറ്റക്കോ ജോഡികളായോ കാണപ്പെടാറുണ്ടെങ്കിലും സാധാരണയായി മണികണ്ഠനെ കാണുക ഫലങ്ങൾ ആഹരിക്കുന്ന മറ്റു കിളികളോടൊപ്പം ചെറു കൂട്ടങ്ങളായിട്ടാണ്.
വലിയ മരങ്ങളെക്കാൾ പൊന്തകളോടാണ് കൂടുതൽ ഇഷ്ടം- കാട്ടരുവികളുടെ ഓരത്തുള്ളതും ലതാവൃതവുമാണെങ്കിൽ അത്യുത്തമം.
പ്രജനന കാലം മാർച്ച് മുതൽ മെയ് വരെയാണ്.
ബുൾബുളുകളുടെ തനതു ശൈലിയിൽ ഒരു കപ്പ് പോലെ ആണ് കൂടുകൾ ഉണ്ടാക്കുന്നത്.
1 മുതൽ 3 മീറ്റർ വരെ ഉയരത്തിൽ ഏതെങ്കിലും കുറ്റിച്ചെടിയിൽ ശ്രദ്ധയോടെ പണിതതാകും കൂട്.
കൊഴിഞ്ഞ ഇലകൾ കൊണ്ട് നിർമ്മിച്ച കൂട് എട്ടുകാലി വലയും വീതിയേറിയ പുൽത്തണ്ടുകളും കൊണ്ട് തുന്നികൂട്ടിയിരിക്കും.
കൂടിന്റെ ഉള്ള് നനുത്ത പുല്ലുകൾ കൊണ്ട് പൊതിഞ്ഞിട്ടുണ്ടാകും.
മഞ്ഞ നിറം കലർന്ന പാഴിലകൾ കൂടു നിർമ്മാണത്തിൽ ഉപയോഗിക്കുന്നതിനു പക്ഷി പ്രത്യേക താല്പര്യം പ്രകടിപ്പിക്കുന്നു.
സാധാരണയായി 2 മുട്ടകൾ ഇടുന്നു.
ജൂൺ മാസത്തോടെയാണ് കുഞ്ഞുങ്ങൾ പൊതുവെ വിരിഞ്ഞിറങ്ങുക.
ചിത്രശാല കർണ്ണാടകത്തിൽനിന്ന് തട്ടേക്കാട് നിന്നും അവലംബം Birds of India by Grimmett, Inskipp and Inskipp, ISBN 0-691-04910-6 Rasmussen, P.C., and J.C. Anderton.
The Ripley Guide.
Volume 2: Attributes and Status.
Pycnonotus gularis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മണികണ്ഠൻ പട്ടാമ്പി
കേരള ടെലിവിഷൻ, ചലച്ചിത്ര, നാടകരംഗത്ത ഒരു അഭിനേതാവാണ് മണികണ്ഠൻ പട്ടാമ്പി .
മഴവിൽ മനോരമ ചാനലിൽ പ്രക്ഷേപണം ചെയ്യുന്ന മറിമായം പരമ്പരയാണ് മണികണ്ഠനെ പ്രശസ്തനാക്കിയത്.
അതിൽ അദ്ദേഹം അവതരിപ്പിക്കുന്ന സത്യശീലൻ എന്ന കഥാപാത്രം ആദ്യ ലക്കം മുതൽ ഇന്നും പരമ്പരയുടെ അവിഭാജ്യഘടകമാണ്.
ചലച്ചിത്രരംഗത്ത് സ്വഭാവനടനായി സജീവമാണ്.
വ്യക്തി ജീവിതം
പട്ടാമ്പിയിൽ ചുണ്ടമ്പറ്റയിലാണ് ജനനം .
തൃശ്ശൂർ സ്കൂൾ ഓഫ് ഡ്രാമയിൽ പഠനം നടത്തി .
വിവാഹിതനായ അദ്ദേഹത്തിനു രണ്ട് പെൺമക്കളുണ്ട്.
2000ൽ നിർമ്മിക്കപ്പെട്ട ‘മൺകോലങ്ങൾ” ആണ് ആദ്യ സിനിമ.
സിനിമ പുറത്തിറങ്ങിയില്ലെങ്കിലും അതിലെ മുഖ്യ വേഷം ആ വർഷത്തെ സംസ്ഥാന അവാർഡ് നിർണ്ണയത്തിൽ ശ്രദ്ധിക്കപ്പെട്ടിരുന്നു.
പുരസ്കാരങ്ങൾ 2012ൽ മറിമായത്തിലെ അഭിനയത്തിനു മികച്ച ഹാസ്യതാരത്തിനുള്ള കേരള സ്റ്റേറ്റ് ടെലിവിഷൻ അവാർഡ് ലഭിച്ചു .
മികച്ച നടനുള്ള സംസ്ഥാന നാടക അവാർഡ് ലഭിച്ചു.
ടെലിവിഷൻ വർഷം സീരിയൽ ചാനൽ വേഷം കുറിപ്പുകൾ 2010-2013 ചക്കരഭരണി സൂര്യ ടി.വി. 2011–Present മറിമായം മഴവിൽ മനോരമ സത്യശീലൻ 2015 നിരുപമ ഫാൻസ് ഫ്ലവേഴ്സ് മനോഹരൻ 2016 ഭാസി ബഹദൂർ മഴവിൽ മനോരമ ഭാസി Grand Kerala Circus/ഗ്രാന്റ് കേരള സർക്കസ് മീഡിയ വൺ എം. എൽ എ 2017–2018 അളിയൻ v/s അളിയൻ അമൃത കണകൻ ചലച്ചിത്രരംഗം നടനം വർഷം ചലച്ചിത്രം വേഷം കുറിപ്പുകൾ 2000 മൺകോലങ്ങൾ 2002 മീശമാധവൻ വഴിപാട്അനൗൺസർ 2003 മനസ്സിനക്കരെ 2003 പട്ടാളം 2003 ഉത്തര 2003 കാളവർക്കി 2004 രസികൻ നാനാ വാസുദേവൻ 2005 വെട്ടം 2006 നരൻ 2006 ചക്കരമുത്ത് ശിവാനന്ദൻ 2006 അച്ഛനുറങ്ങാത്ത വീട് ബസ് ക്ലീനർ 2007 തകരചെണ്ട 2007 അതീതം കുമാരൻ 2007 അറബിക്കഥ റബൽ സഖാവ് 2007 പ്രമുഖൻ 2007 മിഷൻ 90 ഡൈസ് ഷണ്മുഖം 2008 ചിത്രശലഭങ്ങളുടെ വീട് 2008 അടയാളങ്ങൾ രാവുണ്ണി 2008 മുല്ല 2008 ചന്ദ്രനിലേക്കൊരു വഴി 2008 വിലാപങ്ങൾക്കപ്പുറം 2009 ഭൂമി മലയാളം 2008 ഇവിടം സ്വർഗ്ഗമാണ് 2008 കേരള കഫെ ബസ് കണ്ടക്റ്റർ 2008 ഡോ. പേഷ്യന്റ് 2008 പാസഞ്ചർ 2010 ബസ്റ്റ് ആക്റ്റർ ഫോട്ടൊഗ്രാഫർ രമേശ് 2010 മലർവാടി ആർട്സ് ക്ലബ് 2018 പാപ്പി അപ്പച്ച 2011 ശങ്കരനും മോഹനനും 2011 ദ മെട്രോ 2011 സ്വപ്നസഞ്ചാരി 2011 മാണിക്യക്കല്ല് 2011 ബോംബേ മാർച്ച് വിജയൻ 2011 റേസ് 2012 വാധ്യാർ 2012 ഈ അടുത്തകാലത്ത് സുന്ദരസ്വാമി 2012 ചാപ്റ്റേഴ്സ് ഫോറസ്റ്റ് ഗാർഡ് ചന്ദ്രപ്പൻ 2012 ഓറഞ്ച് സുബു 2012 നിദ്ര സാബു 2012 താപ്പാന പഞ്ചായത്ത് മെമ്പർ സിപി 2012 ഒരു യാത്രയിൽ 2012 മാസ്റ്റേഴ്സ് പത്രാധിപർ സുധർമ്മൻ 2012 കർമ്മയോദ്ധാ അച്ചായൻ 2012 നമുക്ക് പാർക്കാൻ പഞ്ചായത്ത് പ്രസിഡണ്ട് 2012 പേരിനൊരു മകൻ 2011 ഫ്രൈഡേ ഫാദർ പോളച്ചൻ 2013 സെല്ലുലോയ്ഡ് മൂർത്തി പ്രൊജക്റ്റർ മാനേജർ 2013 101 ചോദ്യങ്ങൾ തൊഴിലാളി നേതാവ് 2013 ഇതു മന്ത്രമോ തന്ത്രമോ കുതന്ത്രമോ 2013 ഐ. എസ് എം സീതാരാമയ്യർ 2013 ബ്ലാക്ബറി 2013 കളിയച്ഛൻ 2013 വല്ലാത്ത പഹയൻ ബാലൻ 2014 ഓടും രാജ ആടും റാണി തംബുരു 2014 അമ്മ തൊട്ടിൽ 2014 എല്ലാം ചേട്ടന്റെ ഇഷ്ടം കാഴ്ചപ്പാട് ഗോവിന്ദൻ കുട്ടി 2015 അമ്മക്കൊരു താരാട്ട് 2015 ദ റിപ്പോർട്ടർ ട്രയിനിലെ ചായക്കാരൻ ശശിധരൻ 2015 സിനിമ @ പി ഡബ്ലുഡി ഗസ്റ്റ് ഹൗസ് 2017 നവൽ എന്ന ജുവൽ 2017 അടൂരും തോപ്പിലും അല്ലാത്തൊരു ഭാസി 2017 കടങ്കഥ തമ്പി 2017 രക്ഷാധികാരി ബൈജു ഒപ്പ് 2018 തങ്കഭസ്മക്കുറിയിട്ട തമ്പുരാട്ടി 2018 സവാരി 2018 ഖലീഫ 2018 ഞാൻ മേരിക്കുട്ടി 2018 ദിവാൻ ജിമൂല ഗ്രാന്റ് പ്രിക്സ് എം എൽ എ അനിരുദ്ധൻ സംഭാഷണം വല്ലാത്ത പഹയൻ (2013) ഓടും രാജ ആടും റാണി (2015) തിരക്കഥ വല്ലാത്ത പഹയൻ (2013) ഓടും രാജ ആടും റാണി (2015) കഥ മൺകോലങ്ങൾ (2000) ഓടും രാജ ആടും റാണി (2015) അവലംബം http://ibnlive.in.com/news/state-tv-awards-announced/291746-60-123.html Archived 2013-09-11 at Archive.is http://entertainment.oneindia.in/celebs/manikandan-pattambi.html%5Bപ്രവർത്തിക്കാത്ത+കണ്ണി%5D http://newindianexpress.com/cities/thiruvananthapuram/article607206.ece Archived 2016-03-13 at the Wayback Machine .
പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മണികണ്ഠൻ പട്ടാമ്പി
മണികണ്ഠൻ ആർ. ആചാരി
നിരവധി മലയാള സിനിമകളിലും നാടകങ്ങളിലും അഭിനയിക്കുന്ന നടനാണ് മണികണ്ഠൻ ആർ. ആചാരി .
2016ൽ പുറത്തിറങ്ങിയ കമ്മട്ടിപ്പാടം എന്ന ചിത്രത്തിലൂടെയാണ് അദ്ദേഹം സിനിമയിൽ അരങ്ങേറ്റം കുറിച്ചത്.
1980-ൽ കേരളത്തിലെ തൃപ്പൂണിത്തുറയിലാണ് മണികണ്ഠൻ ജനിച്ചത്.
അവൻ തന്റെ കാമുകി അഞ്ജലിയെ 2020 ഏപ്രിൽ 26 ന് വിവാഹം കഴിച്ചു  2021 മാർച്ച് 20-ന് ദമ്പതികൾക്ക് ഒരു ആൺകുഞ്ഞ് പിറന്നു.
അവാർഡുകളും നാമനിർദ്ദേശങ്ങളും അവാർഡ് വർഷം വിഭാഗം ഫിലിം ഫലം കേരള സംസ്ഥാന ചലച്ചിത്ര അവാർഡ് 2016 മികച്ച സ്വഭാവ നടൻ കമ്മട്ടിപ്പാടം വിജയിച്ചു സൗത്ത് ഇന്ത്യൻ ഇന്റർനാഷണൽ മൂവി അവാർഡ് 2017 മികച്ച നവാഗത നടൻ കമ്മട്ടിപ്പാടം നാമനിർദ്ദേശം അഭിനയിച്ച സിനിമകൾ Key ഇതുവരെ റിലീസ് ചെയ്യാത്ത സിനിമകളെ സൂചിപ്പിക്കുന്നു അല്ലാത്തപക്ഷം എല്ലാ സിനിമകളും മലയാളത്തിലാണ് .
വർഷം ഫിലിം പങ്ക് കുറിപ്പുകൾ 2016 കമ്മട്ടിപ്പാടം ബാലൻ 2017 എസ്ര കാമിയോ രൂപം ദി ഗ്രേറ്റ് ഫാദർ കാമിയോ രൂപം അയാൽ ജീവിച്ചിരിപ്പുണ്ട് അലമാര സുഗുണൻ എന്ന സുപ്രൻ ബഷീറിന്റെ പ്രേമലേഖനം വർണ്ണത്തിൽ ആശങ്ക ഗിൽബർട്ട് ചമ്പക്കര ചിപ്പി 2018 ഈട ഉപേന്ദ്രൻ കാർബൺ സ്റ്റാലിൻ കായംകുളം കൊച്ചുണ്ണി വാവ 2019 പേട്ട ജ്ഞാനത്തിന്റെ കൈത്താങ്ങ് തമിഴ് സിനിമ മാമാങ്കം കുങ്കൻ റിപ്പർ റിപ്പർ ചന്ദ്രൻ പ്രീ-പ്രൊഡക്ഷൻ 2021 അനുഗ്രഹീതൻ ആന്റണി സുധർമ്മൻ അനൻ ജോപ്പൻ മുക്കോൻ കുരുതി പ്രേമൻ 2022 മാമനിതൻ മണി തമിഴ് സിനിമ സോളമന്റെ തേനീച്ചകൾ അറുമുഖൻ പാത്തോൻപാഠം നൂറ്റണ്ടു ബാവ മൂർഖൻ തമിഴ് സിനിമ ഉംബൂച്ച പോസ്റ്റ് പ്രൊഡക്ഷൻ ജോൺസൺ ജീവൻ ബോസ് അവലംബങ്ങൾ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മണികണ്ഠൻ ആർ. ആചാരി
മണികണ്ഠൻ പക്ഷി ഇംഗ്ലീഷ് വിലാസം https://ml.wikipedia.org/wiki/Black-crested_Bulbul
വനപ്രദേശങ്ങളിലും ഇടതൂർന്ന അടിക്കാടുകളിലും കാണപ്പെടുന്ന ഒരു പക്ഷിയാണ് മണികണ്ഠൻ പക്ഷി (ഇംഗ്ലീഷ്: Black Crested Bulbul ശാസ്ത്രീയനാമം: Pycnonotus melanicterus ) ബുൾബുൾ ഇനത്തിൽ പെട്ട പക്ഷികളാണ്.
പൊന്തകാടുകളിൽ കഴിയുന്ന ഇവയുടെ വർണ്ണഭംഗി വിശേഷമാണ്.
തലയും കഴുത്തിനു പിൻ‌വശവും കറുപ്പാണ്.
മുഖത്തിന്റെ വശങ്ങൾക്കും കറുപ്പുനിറമായിരിക്കും.
താടി, തൊണ്ട, കഴുത്തിന്റെ മുൻപകുതി എന്നിവയൊട്ടാകെ നല്ല ചുവപ്പു നിറവും, പുറം, ചിറകുകൾ, വാൽ എന്നിവയെല്ലാം മഞ്ഞ കലർന്ന ഇളം‌പച്ചനിറവുമായിരിക്കാം.
ചിറകുകളുടെ പിൻപകുതിക്ക് തവിട്ട് നിറമാണുണ്ടാകുക.
ശരീരത്തിനടിവശം തിളക്കമുള്ള മഞ്ഞ നിറവും.
കൂട്ടം ചേർന്നു നടക്കാനിഷ്ടമല്ലാത്ത ഇവ അധികം ദൂരേക്ക് ഇര തേടി പറക്കാറില്ല.
മണികൺഠൻ പക്ഷി നല്ല ശബ്ദത്തിൽ പാടും.
പശ്ചിമഘട്ടത്തിൽ കാണപ്പെടുന്ന ഇനം തലയിൽ ശിഖ ഇല്ല എന്നതിനാൽ പ്രത്യേകതയർഹിക്കുന്നു.
ഗോവയുടെ സംസ്ഥാന പക്ഷിയാണ് മണികണ്ഠൻ.
അവലംബം ↑ BirdLife International (2004).
Pycnonotus melanicterus .
മണി ചെസ്റ്റ്
ബാങ്കുകളുടെ പണം സൂക്ഷിപ്പു കേന്ദ്രങ്ങളെയാണ് മണിചെസ്റ്റ് എന്നു വിളിയ്ക്കുന്നത്.
രാജ്യത്തെ വിവിധബാങ്കുകളിൽസ്ഥാപിച്ചിട്ടുള്ള കറൻസി ചെസ്റ്റുകളിലൂടെയാണ് റിസർവ് ബാങ്ക് പണവിതരണം വ്യാപകമായി നടത്തുന്നത്.
മണി ചെസ്റ്റുകളിലാണ് പുതിയ നോട്ടുകൾ വിതരണത്തിനെത്തുന്നതും.
കീറിയതും,പഴകിയതുമായ നോട്ടുകളും,വീണ്ടും പുറത്തേയ്ക്കു വിടാവുന്ന കറൻസികളുകളുടെ  സഞ്ചയവും ഇവിടെത്തന്നെയാണ്.
മണി ചെസ്റ്റ് റിസർവ് ബാങ്കിന്റെ ഒരു ഭാഗം (Extended Arm)തന്നെയായി പ്രവർത്തിയ്ക്കുന്നു.
ബാങ്കുകൾ പണം ആവശ്യമുള്ളപ്പോൾ പണം ഇവിടെ നിന്നു എടുക്കുകയും, മിച്ചമുള്ള പണം മണി ചെസ്റ്റിൽ അടയ്ക്കുകയും ചെയ്യുന്നു.
കീറിയ നോട്ടുകൾക്കു പകരം പുതിയ നോട്ടുകൾ നൽകാനുള്ള ബാദ്ധ്യത മണി ചെസ്റ്റിനു തന്നെയാണ്.
ഇടപാടുകളെല്ലാം തന്നെ റിസർവ് ബാങ്കു രേഖപ്പെടുത്തുകയും ചെയ്യും.
മണി മേനോൻ‌
1948 ജൂലൈ 9 ന്‌ ഇന്ത്യയിലെ തൃശൂരിൽ‌ ജനിച്ച മണി മേനോൻ‌ ഒരു അമേരിക്കൻ‌ സർ‌ജനാണ്‌ .
ആധുനിക റോബോട്ടിക് കാൻസർ ശസ്ത്രക്രിയയ്ക്ക് അടിത്തറയിടാൻ അദ്ദേഹത്തിന്റെ പയനിയറിംഗ് പ്രവർത്തനങ്ങൾ സഹായിച്ചിട്ടുണ്ട്.
മിഷിഗണിലെ ഡെട്രോയിറ്റിലെ ഹെൻ‌റി ഫോർഡ് ഹോസ്പിറ്റലിലെ വട്ടികുട്ടി യൂറോളജി ഇൻസ്റ്റിറ്റ്യൂട്ടിന്റെ രാജ്, പത്മ വത്തിക്കുട്ടി ഡിസ്റ്റിംഗ്വിഷ്ഡ് ചെയറിന്റെ സ്ഥാപക ഡയറക്ടറാണ് അദ്ദേഹം.
ലോകത്തെ ആദ്യത്തെ കാൻസർ അധിഷ്ഠിത റോബോട്ടിക് പ്രോഗ്രാം സ്ഥാപിച്ചയാളാണ് മണി മേനോൻ.
പ്രോസ്റ്റേറ്റ്, വൃക്ക, പിത്താശയ അർബുദം, രോഗികളുടെ ചികിത്സയ്ക്കും റോബോട്ടിക് വൃക്കമാറ്റിവയ്ക്കൽ വികസിപ്പിക്കുന്നതിനുമുള്ള റോബോട്ടിക് സർജറി ടെക്നിക്കുകൾ വികസിപ്പിക്കുന്നതിൽ മേനോൻ വഹിച്ച പങ്കിനെ പരക്കെ ബഹുമാനിക്കുന്നു.
ഗോൾഡ് സിസ്റ്റോസ്കോപ്പ് അവാർഡ് (അമേരിക്കൻ യൂറോളജിക്കൽ അസോസിയേഷൻ, 2001), ഹഗ് ഹാംപ്ടൺ യംഗ് അവാർഡ് (അമേരിക്കൻ യൂറോളജിക്കൽ അസോസിയേഷൻ, 2011), കീസ് മെഡൽ (അമേരിക്കൻ അസോസിയേഷൻ ഓഫ് ജെനിറ്റോറിനറി സർജൻസ്, 2016), ബിസി റോയ് അവാർഡ് (അവാർഡ് യൂറോളജി , റോബോട്ടിക്സ് എന്നീ മേഖലകളിലെ നേട്ടങ്ങൾക്ക് ഇന്ത്യൻ പ്രസിഡന്റ്).
എന്നിവ അദ്ദേഹത്തിനു ലഭിച്ച പുരസ്കാരങ്ങളിൽ ചിലതാണ്.
ആദ്യകാലവും യൂറോളജിക്കൽ കരിയറും
മനുഷ്യ പ്രോസ്റ്റേറ്റിലെ ആൻഡ്രോജൻ റിസപ്റ്ററുകൾ അളക്കുന്നതിന് മേനോൻ ഒരു നൂതന സാങ്കേതികത വികസിപ്പിച്ചു.
34-ാം വയസ്സിൽ മേനോൻ മസാച്യുസെറ്റ്സിലെ വോർസെസ്റ്ററിലെ മസാച്യുസെറ്റ്സ് മെഡിക്കൽ സെന്ററിലെ യൂറോളജി വിഭാഗം ചെയർമാനായി.
ആദ്യകാല ജീവിതത്തിൽ, തന്റെ പ്രധാന സംഭാവനകൾ അദ്ദേഹം വൃക്കസംബന്ധമായ കല്ലു മാനേജ്മെന്റിനെ സഹായിക്കാനായി ഇൻട്രാ ഓപ്പറേറ്റീവ് അൾട്രാസോണോഗ്രാഫി ഉപയോഗം വികസിപ്പിക്കാൻ സഹായിച്ചു.
അയോൺ ക്രോമാറ്റോഗ്രാഫി ഉപയോഗിച്ച് മൂത്രത്തിൽ സിട്രേറ്റ്, ഓക്സലേറ്റ് അളവ് കണക്കാക്കുന്നതിനുള്ള മാർഗ്ഗങ്ങളും ആവിഷ്കരിച്ചു.
റോബോട്ടിക് ശസ്ത്രക്രിയ
1997 ൽ പ്രോസ്റ്റേറ്റ് കാൻസർ പ്രോഗ്രാമിനെ പുനരുജ്ജീവിപ്പിക്കുന്നതിനായി ഹെൻ‌റി ഫോർഡ് ഹോസ്പിറ്റലിൽ യൂറോളജി ചെയർമാനായി മേനോനെ നിയമിച്ചു.
2001 ൽ ഹെൻ‌റി ഫോർഡ് ഹോസ്പിറ്റലിന്റെ യൂറോളജി വിഭാഗത്തിന് വട്ടികുട്ടി ഫൗ.
ണ്ടേഷനിൽ നിന്ന് 20 മില്യൺ ഡോളർ സംഭാവന ലഭിച്ചു.
ഈ സംഭാവന വട്ടികുട്ടി യൂറോളജി ഇൻസ്റ്റിറ്റ്യൂട്ട് (വി.യു.ഐ) സ്ഥാപിക്കാൻ സഹായിക്കുകയും പ്രോസ്റ്റേറ്റ് ക്യാൻസറിനെ ചികിത്സിക്കുന്നതിനുള്ള ഏറ്റവും കുറഞ്ഞ ഇൻവേസീവ് മാർഗ്ഗങ്ങൾ പര്യവേക്ഷണം ചെയ്യാൻ മേനോന്റെ ടീമിനെ അനുവദിക്കുകയും ചെയ്തു.
മേനോനും വി.യു.ഐയിലെ സ്റ്റാഫും പൊതുവെ റോബോട്ടിക് നടപടിക്രമങ്ങൾ വികസിപ്പിച്ചെടുത്തു (ഉദാഹരണത്തിന്, മൂത്രസഞ്ചി, വൃക്ക കാൻസർ എന്നിവയ്ക്ക്) പ്രോസ്റ്റാറ്റെക്ടമി.
മേനോൻ വികസിപ്പിച്ചെടുത്ത റോബോട്ടിക് പ്രോസ്റ്റാറ്റെക്ടോമിയെ i /i എന്ന് വിളിക്കുന്നു.
ഇതിന്റെ നടപടിക്രമത്തിനായി പ്രത്യേക ലാപ്രോസ്കോപ്പിക് ഉപകരണങ്ങൾ ഉപയോഗിക്കുന്നു.
പ്രവർത്തന സമയത്ത്, 3-ഡി ക്യാമറയിൽ നിന്നുള്ള ചിത്രങ്ങൾ വിദൂര കൺസോളിലേക്ക് പ്രദർശിപ്പിക്കും.
ഒരു സ്ക്രീനിൽ ചിത്രങ്ങൾ നിരീക്ഷിച്ച് ശസ്ത്രക്രിയാ വിദഗ്ധർ വെർച്വൽ റിയാലിറ്റിയിൽ പ്രവർത്തിക്കുന്നു.
ശസ്ത്രക്രിയ കുറഞ്ഞ മുറിവുഌഅതും കൂടുതൽ കൃത്യതയുമുള്ളതാക്കാൻ ഈ സാങ്കേതികവിദ്യ സഹായിക്കുന്നു.
മേനോൻ ഏകദേശം 4,000 റോബോട്ടിക് പ്രോസ്റ്റാറ്റെക്ടോമികൾ നടത്തിയിട്ടുണ്ട് ഇത് പ്രോസ്റ്റേറ്റ് കാൻസറിനുള്ള റോബോട്ടിക് ശസ്ത്രക്രിയയെക്കുറിച്ചുള്ള ലോക അതോറിറ്റിയായി കണക്കാക്കപ്പെടുന്നു.
ഡോ. മേനോന്റെ നേതൃത്വത്തിൽ, വി.യു.ഐ ലോകത്തിലെ ആദ്യത്തെ റോബോട്ടിക് പരിശീലന പരിപാടി സ്ഥാപിച്ചു; 2000 ൽ പ്രോസ്റ്റാറ്റെക്ടമിക്ക്, 2003 ൽ സിസ്റ്റെക്ടമിക്ക് 2006 ൽ നെഫ്രെക്ടമിക്ക് ഏറ്റവും അടുത്തകാലത്ത് 2013 ൽ വൃക്കമാറ്റിവയ്ക്കലിനായി (പരീക്ഷണം നടക്കുന്നു).
വി.യു.ഐ ഡയറക്ടറായിരുന്ന വർഷങ്ങളിൽ മേനോൻ സഹ ശസ്ത്രക്രിയാവിദഗ്ധനായ അശുതോഷ് തിവാരിയെ പരിശീലിപ്പിക്കുകയും ഉപദേശിക്കുകയും ചെയ്തിട്ടുണ്ട്.
ഇന്നുവരെ, മേനോനും തിവാരിയും ക്ലിനിക്കൽ കൈയെഴുത്തുപ്രതികൾ, ഗവേഷണ സംഗ്രഹങ്ങൾ , കോൺഫറൻസ് പ്രഭാഷണങ്ങൾ, മറ്റ് പ്രോജക്ടുകൾ എന്നിവയിൽ സഹകരിക്കുന്നു.